Roy McFarland

**Roy Leslie McFarland** (født 1948) er en engelsk tidligere landslagsspiller i fotball som nå er manager for Chesterfield. Han har også vært manager for fem andre engelske fotballklubber.

## Biografi

### Spiller
Roy McFarland signerte for sin første profesjonelle fotballklubb, Tranmere Rovers, i juli 1966. Sesongen etter ble han kjøpt av Brian Clough som nettopp var blitt manager i Derby County. Summen var under £ 25 000, og sammen med Dave Mackay dannet han et godt midtstopperpar i 1968/69 sesongen som endte med at klubben vant den engelske 2. divisjonen. Etter flere gode sesonger i Derby fikk han den 3. februar 1971 sin landslagsdebut i en kamp mot Malta. Han ble værende i Derby fram til mai 1981 da han fikk tilbud om å bli spillende manager i Bradford City. Under kontroversielle omstendigheter vendte han tilbake til Derby i november 1982, og han hadde sin siste sesong som aktiv fotballspiller i 1983/84 sesongen. Totalt spilte han over 500 klubbkamper, og over 400 ligakamper, for klubben fra Øst-Midlands.

Han spilte totalt 28 landskamper for .

### Manager
Som manager i Bradford hadde han god suksess, og i hans første sesong vant klubben den engelske 4. divisjonen. Etter at han forlot Bradford var McFarland en periode assisterende manager til Peter Taylor. I april og mai 1984 var han midlertidig manager for klubben før han igjen ble assisterende manager for Arthur Cox. Etter at Cox på grunn av helseproblemer må gi seg som manager overtok Roy McFarland hans jobb den 2. oktober 1993. Han fikk med seg Alan Durban som assistent, og var manager fram til 1995. I hans første sesong tapte klubben 1-2 mot Leicester City i playoff finalen på Wembley, mens de året etter havnet på en niendeplass.

Hans neste arbeidsgiver ble Bolton Wanderers der han delte manageransvaret med Colin Todd. I januar 1996 lå klubben på sisteplass i Premier League, og McFarland fikk sparken. Deretter ble det fire år i Cambridge United der det sportslige høydepunktet var opprykk fra  3. divisjon i 1999. I juli 2001 ble han ansatt i Torquay United, men han ble bare sittende i sjefstolen i ni måneder. 

Den 12. mai 2003 fikk han managerjobben i Chesterfield.

## Karriere som spiller

### Klubblag

## Karriere som manager

### Klubblag

#### Midlertidig manager

## Meritter

### Spiller
* Kåret til Årets spiller i Derby County i 1968/69 sesongen.
* Ble vinner av 2. divisjon sammen med Derby i 1968/69 sesongen.
* Ble engelsk seriemester med Derby County i 1971/72 sesongen.
* Ble engelsk seriemester med Derby County i 1974/75 sesongen.
* Ble vinner av 4. divisjon med Bradford City i 1981/82 sesongen.
* Nummer 3 på listen over de som har spilt flest klubbkamper for Derby County.
* Nummer 7 på listen over de som har spilt flest ligakamper for Derby County.
* Spilte 28 landskamper for England fra 1971 til 1976.

### Manager
* Ble vinner av 4. divisjon med Bradford City i 1981/82 sesongen.
* Ble nummer 2 i 3. divisjon, og rykket opp til 2. divisjon med Cambridge City i 1998/99 sesongen.

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*